Martxa baten lehen notak

Martxa baten lehen notak Mikel Laboaren abestia da, Joxan Artzeren hitzekin 1980an Lau-bost albumean plazaratu zuena. Jatorriz abesti hau Bertolt Brechten olerki baten hitzen euskarazko egokitapena omen da.

Franco hil ondorengo giro eraldatzailean, kalean era askotako "martxak" entzuten dira: Mikel Laboak bizirik irauteko borrokan ari diren herri txikientzako martxa bat sortu nahi zuen. Martxa berri bat, gizakien eta herrien arteko elkartasunaren ideiaren aldekoa, herri eta gizaki bakoitzari dagokion begiramena eta ezagutzatik abiatuta. Joxan Artzeri eskatu zion hitzak idazteko. Kanta hau da emaitza, 1980an grabatu zuen Laboak.
 Bertsioak 
Mikel Laboaren hiru diskotan azaltzen da abesti hau. eta Mikel Laboaz gain badira beste hainbat bertsio; besteak beste abeslari hauek grabatu dute: Aire Ahizpak, Arkaitz Miner, Herri Oihua, Iheskide,  Oreka TX,  Igelaren Banda,  Mikel Urdangarin,  Pier Paul Berzaitz, eta Morau,

 Hitzak 
Honela hasten da:
 Eguzkiak urtzen du goian
 gailurretako elurra
 uharka da jausten ibarrera
 geldigaitza den oldarra.

Honela bukatzen da:
 Bakoitzak urraturik berea 
 denon artean geurea   
 etengabe gabiltz(a) zabaltzen
 gizatasunari bidea. 

 Inon ez inor menpekorikan
 nor bere buruaren jabe
  herri guztiak bat eginikan:
  ez gabiltza gerorik gabe. 

 Batek goserikan diraueino
 ez gara gu asetuko
 beste bat loturik deino
 ez gara libre izango.

 Erreferentziak 

 Ikus, gainera 
 Mikel Laboa

 Kanpo estekak 
 Martxa Baten Lehen Notak Mikel Laboa: gaia Ýoutube
 Martxa baten lehen notak (Mikel Laboa) ahotsbakoa. Gabi de la Maza, Karaokea
 Martxa baten lehen notak Wikikantuz (hitzak euskaraz eta frantsesera itzuliak.

Kategoria:Mikel Laboaren abestiak
Kategoria:Aire Ahizpen abestiak